Media 24 - 2015 Geintegreerde Jaarsverslag Aan Aandeelhouers Van Welkom Yizani - Verslag van die ouditkomitee
Tuis / Finansiële Inligting / Verslag van die ouditkomitee - Volgende: Direkteursverslag
Aangesien die maatskappy se enigste bate ’n belegging in Media24 Beherend Eiendoms Beperk is, ag die direksie dit gepas dat al die lede van die direksie aangestel word as lede van die ouditkomitee. Die ouditkomitee lê graag hierdie verslag voor, soos vereis deur artikel 94(7) (a) van die Maatskappywet (“die Wet”).
Die ouditkomitee het sy verantwoordelikhede ingevolge die Wet soos volg uitgevoer:
toepaslike stappe gedoen om te verseker dat die finansiële jaarstate opgestel word ooreenkomstig Internasionale Finansiële Verslagdoeningstandaarde (IFRS) en op die wyse wat deur die Maatskappywet van Suid-Afrika vereis word
interne finansiële beheermaatreëls oorweeg en, wanneer gepas, aanbevelings daaroor gedoen
kwelvrae of klagtes aangaande rekeningkundige beleid, interne oudit, die oudit of inhoud van finansiële jaarstate asook interne finansiële beheermaatreëls hanteer, en
regsaangeleenthede oorweeg wat ’n beduidende impak op die organisasie se finansiële state kan hê.
Die onafhanklikheid van die eksterne ouditeur is geverifieer.
PricewaterhouseCoopers Geïnk. is as die ouditeur vir 2015/2016 genomineer en die aanstelling van mnr R Jacobs as die aangewese ouditeur is aangeteken.
Die ouditfooie en diensvoorwaardes van die eksterne ouditeur is goedgekeur.